Varað við hvössum vindi á norðanverðu Snæfellsnesi „ Vetrarhlýindi fara hratt norður yfir landið í dag með sunnan - og suðvestan hvassviðri eða stormi . Víða á Vestfjörðum og einnig á Norðurlandi verður hált þegar hlánar eftir snjókomu í nótt . Vindhviður , allt að 30 - 35 m / s verða á norðanverðu Snæfellsnesi fram yfir hádegi á morgun . Einnig fram yfir miðjan daginn á nokkrum stöðum Norðanlands svo sem á milli Varmahlíðar og Sauðárkróks , á Siglufjarðarvegi og í Fljótum , “ segir í tilkynningu frá Vegagerðinni .